Document ID: 31997R1455

KOMMISSIONENS FORORDNING (EF) Nr. 1455/97 af 25. juli 1997 om fastsættelse af den minimumspris, der skal betales producenterne for tørrede blommer, samt af produktionsstøttebeløbet for svesker i produktionsåret 1997/98
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 2201/96 af 28. oktober 1996 om den fælles markedsordning for forarbejdede frugter og grøntsager (1), særlig artikel 3, stk. 3, og artikel 4, stk. 9, og
ud fra følgende betragtninger:
Datoerne for produktionsårene er fastsat i artikel 2 i Kommissionens forordning (EF) nr. 504/97 af 19. marts 1997 om gennemførelsesbestemmelser til Rådets forordning (EF) nr. 2201/96 for så vidt angår produktionsstøtteordningen for forarbejdede frugter og grøntsager (2);
kriterierne for fastsættelsen af minimumsprisen og produktionsstøttebeløbet er fastlagt henholdsvis i artikel 3 og artikel 4 i forordning (EF) nr. 2201/96;
de kategorier tørrede blommer og svesker, som henholdsvis minimumsprisen og støtten fastsættes for, er defineret i artikel 3 i Kommissionens forordning (EØF) nr. 1709/84 af 19. juni 1984 om de minimumspriser, der skal betales producenterne, og om størrelsen af producentstøtten for visse forarbejdede frugter og grøntsager, for hvilke der kan ydes producentstøtte (3), senest ændret ved forordning (EØF) nr. 2322/89 (4); minimumsprisen og produktionsstøtten bør derfor fastsættes for produktionsåret 1997/98;
de i denne forordning fastsatte foranstaltninger er i overensstemmelse med udtalelse fra Forvaltningskomitéen for Produkter Forarbejdet på Basis af Frugt og Grøntsager -
UDSTEDT FØLGENDE FORORDNING:
Artikel 1
For produktionsåret 1997/98 fastsættes:
a) den i artikel 3 i forordning (EF) nr. 2201/96 nævnte minimumspris til 193,523 ECU/100 kg netto ab producent for tørrede enteblommer af den størrelsesklasse, der tæller 66 frugter pr. 500 g
b) den i artikel 4 i samme forordning omhandlede produktionsstøtte for svesker til konsum fremstillet af enteblommer af den størrelsesklasse, der tæller 66 frugter pr. 500 g, til 80,261 ECU/100 kg netto for produkter fremstillet af råvarer.
Artikel 2
Såfremt forarbejdning ikke finder sted i den medlemsstat, hvor produktet blev dyrket, fører denne medlemsstat over for den medlemsstat, som udbetaler produktionsstøtten, bevis for, at producenten har modtaget minimumsprisen.
Artikel 3
Denne forordning træder i kraft på tredjedagen efter offentliggørelsen i De Europæiske Fællesskabers Tidende.
Den anvendes fra den 1. september 1997.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 25. juli 1997.

Labels: 2
17
19
5
6